

**РЕПУБЛИКА СРБИЈА**

**ГРАД ВРАЊЕ**

**ГРАДСКО ВЕЋЕ**

**КОМИСИЈА ЗА ДОДЕЛУ ПОДСТИЦАЈНИХ**

**СРЕДСТАВА У ПОЉОПРИВРЕДИ**

 На основу Програма подршке за спровођење пољопривредне политике и политике руралног развоја на територији града Врања за 2025.годину, („Службени гласник града Врања, број 7/2025), Комисија за доделу подстицајних средстава у пољопривреди , **р а с п и с у ј е**

**Ј А В Н И П О З И В**

**ЗА ОСТВАРИВАЊЕ ПРАВА НА РЕГРЕС ЗА ПРЕМИЈУ ОСИГУРАЊА УСЕВА, ПЛОДОВА, ВИШЕГОДИШЊИХ ЗАСАДА, РАСАДНИКА И ЖИВОТИЊА У 2025. ГОДИНИ НА ТЕРИТОРИЈИГРАДА ВРАЊА**

***ПРЕДМЕТ ЈАВНОГ ПОЗИВА***

 Предмет Јавног позива за подношење захтева за доделу подстицајних средстсва у пољопривреди у 2025. години (у даљем тексту: Јавни позив) је додела подстицајних средстава из буџета града Врања, кроз реализацијуПрограма подршке за спровођење пољопривредне политике и политике руралног развоја за град Врања за 2025. годину (у даљем тексту: Програм).

 Јавним позивом се дефинишу: Висина и намена подстицајних средстава; Корисници подстицаја; Општи критеријуми за кориснике подстицаја; Посебни критеријуми за кориснике подстицаја, услови и висина подстицајних средстава; Неприхватљиви трошкови**;**Потребна документација за пријаву на Јавни позив; Објављивање Јавног позива, начин и рок за подношење захтева за доделу подстицајних средстава; Поступак спровођења Јавног позива; Обавезе корисника подстцајних средстава.

***ВИСИНА И НАМЕНА ПОДСТИЦАЈНИХ СРЕДСТАВА***

Укупна средства која ће бити додељена по Јавном позиву износе 1.000.000,00динара и обезбеђена су Програмом и Одлуком о буџету града Врања за 2025. годину, а намењена су за регресирање трошкова осигурања усева, плодова, вишегодишњих засада, расадника и животиња у 2025. години на територији града Врања.

Подстицајна средства која су наменска и бесповратна, додељују се у износу oд 20% од укупне вредности полисе,а максимално до 100.000,00 динара по кориснику. За кориснике ове мере, носиоце регистрованих пољопривредних газдинатава старости од 18 до 45 година и жене, град Врање одобрава додатих 20%, тако да ће за њихфинансирање дела трошкова полисе осигурања износити 40% укупно, а максимално до 100.000,00 динара (за газдинства регистрована до 31.12.2024. године).

***КОРИСНИЦИ ПОДСТИЦАЈА***

Право на подстицаје, под условима и на начин утврђен Програмом, имају:

* **физичка лица** - носиоци комерцијалног регистрованог породичног пољопривредног газдинства, са активним статусом, у складу са Законом којим се уређује пољопривреда
* **предузетници**
* **правна лица (привредна друштва, земљорадничке задруге) и**
* **друга правна лица која имају регистрована пољопривредна газдинства (школе, манастири и цркве)**

Захтев за доделу подстицаја подносе носиоци пољопривредних газдинства са пребивалиштем и пољопривредном производњом на територији града Врања, по основу права својине, односно закупа и права на коришћење пољопривредног земљишта, које се налазе на територији града Врања.

Подносиоци захтева који нису испунили уговорне обавезе или нису поступили по условима Јавног позива из претходног периода, немају право остваривања финансијске подршке.

***ОПШТИ КРИТЕРИЈУМИ ЗА КОРИСНИКЕ ПОСТИЦАЈА***

Општи критеријуми за кориснике свих врста подстицаја су:

* да је носилац регистрованог пољопривредног газдинства уписан у Регистар, са активним статусом, пребивалиштем и производњом на територији града Врања
* да у Регистру пољопривредних газдинстава има пријављену одговарајућу врсту биљне културе, односно одговарајући сточни фонд пријављен у складу са законом којим се уређује ветеринарство
* да је до дана објављивања Јавног позива измирио доспеле обавезе према граду Врању по основу јавних прихода
* да нема неиспуњених уговорних обавеза према граду Врању
* да је доставио комплетну документацију по објављеном Јавном позиву, а најкасније до утврђеног рокa за пријављивање
* да има полису издату од стране осигуравајућег друштва код којег је подносилац пријаве осигуран у периоду од 01. новембра претходне, до 31. октобра текуће године и да је у моменту подношења пријаве у потпуности исплаћена;
* да по редоследу подношења пријаве постоје расположива средства за одобравање права на подстицаје у оквиру укупних средстава опредељених Програмом
* да су предузетници и правна лица регистровани у Агенцији за привредне регистре (АПР) и да имају регистровано пољопривредно газдинство у активном статусу

***ПОСЕБНИ КРИТЕРИЈУМИ ЗА КОРИСНИКЕ ПОДСТИЦАЈА, УСЛОВИ И ВИСИНА ПОДСТИЦАЈНИХ СРЕДСТАВА***

|  |
| --- |
| **Врсте мера руралног развоја** |
| **А. ПОДСТИЦАЈИ ЗА УНАПРЕЂЕЊЕ КОНКУРЕНТНОСТИ** |
|  | **Шифра мере** | **Мерa подршке/инвестиције** |
| **Мера** | **104** | **Управљање ризицима** |
|  | **Шифра инвестиције** | **Листа потенцијалних инвестиција у оквиру мере** |
| Управљање ризицима | 104.3.Осигурање усева, плодова, вишегодишњих засада,расадника иживотиња | **1. Регрес за премију осигурања****Прихватљиви корисник подстицаја** за ову инвестицију је у обавези да испуни опште критеријуме и да има за **осигурање биљне производње:** усеве и плодове, расаднике и/или младе вишегодишње засаде пре ступања на род на површинама пољопривредног земљишта које је уписано у РПГ под одговарајућим биљним културама; за **осигурање животиња:**да подносилац пријаве у РПГ има пријављен сточни фонд (податке о врсти животиња и броју газдинства (ХИД) на коме се држе или узгајају)**Максимални износи подстицајаизносе до 20% вредности полисе, а максимално до 100.000,00 динара по кориснику****Максимални износи подстицаја, за носиоце регистрованих пољопривредних газдинстава старости од 18 до 45 година и жене, износидо 40% од укупне вредности полисе, а максимално до 100.000,00 динара по кориснику (за газдинства регистрована до 31.12.2024. године)** |

***НЕПРИХВАТЉИВИ ТРОШКОВИ***

**Неприхватљиви трошкови су:**

* порези, укључујући и порез на додату вредност
* административне таксе, као и накнада за потребне сагласности од државних институција и јавних предузећа
* банкарски трошкови и провизије, трошкови јемства и сличне накнаде
* оперативни трошкови
* допринос у натури (сопствени рад и материјал)
* плаћање путем лизинга, цесије, компензације, асигнације или на други начин који представља гашење обавезе путем пребијања дугова

***ПОТРЕБНА ДОКУМЕНТАЦИЈА ЗА ПРИЈАВУ НА ЈАВНИ ПОЗИВ***

Подносилац пријаве доставља следећа документа:

1. захтев за доделу подстицајних средстава, читко попуњен и потписан на обрасцу који је објављен на интернет страници града Врања. У захтеву је потребно навести све тражене податке
2. фотокопија важеће личне карте или електронски очитана лична карта подносиоца захтева
3. уверење локалне пореске администрације о измиреним пореским обавезамаЛПА (оригинал)
4. изводи и потврде из апликације е-Аграр: извод - подаци о пољопривредном газдинству; извод - структура биљне производње; извод - животиње, потврда о активном статусу пољопривредног газдинства
5. полиса осигурања издата од стране осигуравајуће куће (фотокопија оверена код нотара)
6. фискални рачун (оригинал)
7. извод из Регистра привредних субјеката,са пореским идентификационим бројем
8. број наменског рачуна код банке за регистровано пољопривредно газдинство(фотокопија картице текућег рачуна банке)

Подносилац захтева треба да се изјасни на захтеву о томе да ли ће документацију наведену под тачкама 1 и 2 прибавити сам или ћеКомисија за доделу подстицајних средстава из буџета града у пољопривреди (у даљем тексту: Комисија), по службеној дужности од надлежних органа прибављати податке о чињеницама о којима се води службена евиденција, у складу са законом који уређује општи управни поступак.

Комисијазадржава право да поред наведене документације затражи од подносиоца захтева да достави и додатну документацију и доказе релевантне за одлучивање.

Приликом разматрања поднетих захтева за остваривање права на подстицаје, неће се признавати полисе осигурања издата пре 01. новембра 2024. године.

Подносилац захтева за остваривање права на подстицаје може поднети само један захтев по расписаном Јавном позиву.

Сва документа која се достављају уз захтев, ускладу са Јавним позивом, морају да гласе на име подносиоца захтева.

Уколико је полиса осигурања исказана у страној валути, неопходно је у обрасцу пријаве унети вредност инвестиције у динарској противвредности, обрачунатој по средњем курсу НБС, на дан издавања рачуна.

***ОБЈАВЉИВАЊЕ ЈАВНОГ ПОЗИВА, НАЧИН И РОК ЗА ПОДНОШЕЊЕ ЗАХТЕВА ЗА ДОДЕЛУ ПОДСТИЦАЈНИХ СРЕДСТАВА***

Јавни позив се објављује на **огласној табли Градске управе града Врања** и на **званичном сајту града Врања:**www.vranje.org.rs

**Све потребне информације** у вези са Јавним позивом могу се добити у канцеларији бр. 37 - Служба за пољопривреду, шумарство, водопривреду, рурални развој и заштиту животне средине Градске управе града Врања, сваког радног дана од 7:30 до 15:30 часова или на телефон број: 017/ 402-348.

**Образац захтева** се може преузети у писарници Градске управе града Врања, канцеларији број 37 или са званичног сајта града [www.vranje.org.rs](http://www.vranje.org.rs)

**Захтеви са комплетном документацијом се предају у затвореној коверти на шалтеру број 1 Писарнице услужног центра Градске управе града Врања или поштом на адресу: Градска управа града Врања, улица Краља Милана бр. 1, 17501 Врање.**

**На коверти написати: „Пријава за регрес за премију осигурања усева, плодова, вишегодишњих засада, расадника и животиња на територији града Врања у 2025. години“, Комисији за доделу подстицајних средстава у пољопривреди.** На полеђини коверте навести податке о подносиоцу захтева: име и презиме, адресу и број телефона.

**Захтеви** послати на било који други начин, факсом, електронском поштом, на погрешну адресу и слично, неће бити разматрани.

**Рок за подношење захтева** за остваривање права на подстицаје у складу са Јавним позивом је од момента објављивања Јавног позива до 07.11.2025.године.

Захтеви предатипреко поште најкасније до 07.11.2025.године, сматраће се благовременим.

**Захтев и приложена документација се не враћају подносиоцу захтева.**

***ПОСТУПАК СПРОВОЂЕЊА ЈАВНОГ ПОЗИВА***

Комисијапрегледава достављене захтеве и утврђује испуњеност услова за доделу подстицаја из Јавног позива, на основу захтева и приложене документације.

Комисија утврђује испуњеност услова за доделу подстицаја, односно да су захтеви благовремено поднети, потпуни, правилно попуњени и поднети од стране носиоца РПГ.

Комисија ће разматрати сваки потпун, правилно попуњен и благовремено поднешен захтев од стране носиоца регистрованог пољопривредног газдинства поднетог у складу са наменом средстава утврђених Јавним позивом, у складу са критеријумима за доделу средставаи одлучиваће након завршетка рокадефинисаног овимЈавним позивом.

Комисија не разматра неблаговремене и неправилно попуњене захтеве, који нису поднети на одговарајућем обрасцу, који садрже друге недостатке због којих није могуће утврдити стварну садржину, који немају права учешћа на Јавном позиву, који нису поднети од стране носиоца РПГ и као такви ће бити одбијени.

Поднешени захтеви ће се разматрати по редоследу приспећа.

Комисија, након извршене контроле и испуњености свих услова из овог Јавног позива, као и утврђивањем чињеничког стања на лицу места, пре додељивања подстицајних средстава, предлаже **Прелиминарну листу корисника подстицаја** (у даљем тексту: Прелиминарна листа) и расподелу опредељених средстава подносиоцима захтева.

**Прелиминарна листа** се утврђује у року**до30 дана** од дана истека рока за подношење захтева и објављује се на огласној табли града Врања и на званичној интернет страници града Врања: [www.vranje.org.rs.](http://www.vranje.org.rs.) Учесници Јавног позива имају право увида на поднете захтеве и приложену документацију након објављивања Прелиминарне листе**, у року од 3 (три) дана од дана њеног објављивања**.

На Прелиминарну листу учесници Јавног позива имају **право приговора** (у писаној форми) **у року од 8 (осам) дана од дана њеног објављивања.** Приговор, који мора бити аргументовано образложен, подноси се Градском већу, које доноси **Одлуку о решавању приговора у року до 15 (петнаест) дана** од дана истека рока за приговор.

Након истека рока за приговоре и њихово решавање, Комисија објављује **Коначну листу корисника подстицаја** (у даљем тексту: Коначна листа) на огласној табли града Врања и на интернет страници града Врања: <http://www.vranje.org.rs/>и даје предлог одлуке Градском већу.

Градско веће у року до 30 (тридесет) дана доноси **Одлуку о избору кандидата** који испуњавају услове Јавног позива.

Након доношења одлуке Градског већа, Градоначелник оверава и потписује Решења, а затим закључује појединачне Уговоре о међусобним правима и обавезама уговорних страна у складу са Програмом подршке за спровођење пољопривредне политике и политике руралног развоја на територији града Врања за 2025. Годину.

Уколико подносилац захтева не приступи закључењу уговора у року од 15 дана од дана достављања Решења, сматраће се да је одустао од поступка за доделу средстава путем Јавног позива и у том случају Комисија може доделити подстицајна средства наредном подносиоцу пријаве који испуњава услове или преусмерити остатак средстава у друге намене у складу са прописаном процедуром.

Исплата средстава врши се на наменски текући рачун корисника подстицајних средстава, на основу потписаног Уговора од стране Градоначелника града Врања и корисника подстицајних средства.

**Уколико корисник подстицаја не испуњава прописане обавезе** и ненаменски користи додељена средства, сматраће се кршењем Уговора и основ је за раскид истог и повраћај укупног износа средстава, са затезном каматом, до дана враћања добијених средстава.

Комисија има право да у **року до5 (пет) година** од дана исплате подстицајних средстава непосредним увидом изврши проверу испуњавања обавеза корисника подстицаја.

***ОБАВЕЗЕ КОРИСНИКА ПОДСТИЦАЈНИХ СРЕДСТАВА***

Корисник подстицаја је дужан дадобијене подстицаје користи у складу са Уговором и сву документацију која се односи на исплату подстицаја чува **5 (пет) година** од дана њихове реализације.



**РЕПУБЛИКА СРБИЈА**

**ГРАД ВРАЊЕ**

**ГРАДСКО ВЕЋЕ**

**КОМИСИЈА ЗА ДОДЕЛУ ПОДСТИЦАЈНИХ**

**СРЕДСТАВА У ПОЉОПРИВРЕДИ**

**ЗАХТЕВ**

**ЗА ОСТВАРИВАЊЕ ПРАВА НА РЕГРЕС ЗА ПРЕМИЈУ ОСИГУРАЊА УСЕВА, ПЛОДОВА, ВИШЕГОДИШЊИХ ЗАСАДА, РАСАДНИКА И ЖИВОТИЊА У 2025. ГОДИНИ НА ТЕРИТОРИЈИ ГРАДА ВРАЊА**

|  |
| --- |
| **ОСНОВНИ ПОДАЦИ О ПОДНОСИОЦУ ЗАХТЕВА** |
| Категорија подносиоца захтева (заокружити) | 1. физичко лице - носилац породичног пољопривредног газдинства,
2. предузетник,
3. правно лице (привредно друштво, земљорадничка задруга)
4. друга правна лица која имају регистрована пољопривредна газдинства (школе, манастири и цркве)
 |
| ***За подносиоца захтева у својству ФИЗИЧКОГ ЛИЦА - носиоца породичног пољопривредног газдинства:*** |
| Име и презиме носиоца породичног пољопривредног газдинства: |  |
| ЈМБГ: |  |
| Број регистрованог пољопривредног газдинства (РПГ): |  |
| Адреса становања (град, место, улица и број): |  |
| Контакт телефон: |  |
| ***За подносиоца захтева у својству ПРАВНОГ ЛИЦА*** |
| Пословно име правног лица: |  |
| Адреса седишта (град, место, улица и број): |  |
| Име и презиме одговорног лица у правном лицу: |  |
| ЈМБГ одговорног лица у правном лицу: |  |
| Матични број: |  |
| Порески идентификациони број: |  |
| Број регистрованог пољопривредног газдинства (БПГ): |  |
| Лице за контакт (име и презиме, телефон): |  |

|  |
| --- |
| **ТРАЖЕНА ПОДСТИЦАЈНА СРЕДСТВА** |
| **Назив осигуравајућег друштва**(Назив и седиште издаваоца полисе) | **Број и датум полисе** | **Плаћена премија у РСД без ПДВ-а** |
|  1 |  |  |  |
|  2 |  |  |  |
| **Укупно** |  |

Својим потписом потврђујем под моралном, материјалном и кривичном одговорношћу да су подаци у обрасцу захтева и пратећа документација истинити и тачни.

1. Сагласан сам да Комисија за потребе поступка може да изврши увид, прибави, обради и проследи личне податке, податке члана породице, односно члана породичног домаћинства о чињеницама о којима се води службена евиденција, а који су неопходни у поступку одлучивања.

2. Иако је орган обавезан да изврши увид, прибави, обради и проследи личне податке, податке члана породице, односно члана породичног домаћинства, изјављујем да ћу сам за потребе поступка прибавити све личне податке о чињеницама о којима се води службена евиденција, а који су неопходни за одлучивање.

(Заокружити један од понуђених одговора)

Потврђујем и да сам упознат са одредбама члана 103. Закона о општем управном поступку („Службени гласник РС“, број („Службени гласник РС“, број 2/2023 УС), којима је, између осталог, прописано да је орган дужан да по службеној дужности, у складу са законом, врши увид, прибавља и обрађује податке о чињеницама о којима се води службена евиденција, а који су неопходни за одлучивање, да у поступку који се покреће по захтеву странке орган може да врши увид, прибавља и обрађује личне податке о чињеницама о којима се води службена евиденција када је то неопходно за одлучивање, осим ако странка изричито изјави да ће те податке прибавити сама, као и да ако странка у року не поднесе личне податке неопходне за одлучивање органа, захтев за покретање поступка ће се сматрати неуредним.

У Врању, \_\_\_\_\_\_\_\_2025. године М.П. **ПОДНОСИЛАЦ ЗАХТЕВА**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Напомена:**

Накнада за захтев у износу од 380,00 динара, (Тарифни број 1) Одлуке о накнадама за услуге које врши Градска управа града Врања (,,Службени гласник Града Врања“, бр. 28/2024), уплаћује се на жиро рачун број 840-742341843-24, модел 97, позив на број 27-11408032, сврха уплате ,,Накнада за услуге које врши Градска управа града Врања“.

**И З Ј А В А**

Ја \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, под пуном моралном, кривичном и

 (име и презиме подносиоца захтева)

материјалном одговорношћу, изјављујем да сам у целости упознат са текстом Јавног позива за остваривање права на регрес за премију осигурања усева, плодова, вишегодишњих засада, расадника и животиња на територији града Врања у 2025. години, као и свим условима овог Јавног позива по коме подносим захтев, те да их у целости прихватам и спреман сам да сносим све последице у случају непоступања у складу са истим.

 Својим потписом потврђујем и следеће:

* да немам неизмирених обавеза према граду Врању

 Својим потписом, такође дајем сагласност за коришћење датих података током процеса провере, плаћања и трајања утврђених уговорних обавеза.

У Врању, \_\_\_\_\_\_\_\_2025. године М.П.

ДАВАЛАЦ ИЗЈАВЕ

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 потпис носиоца газдинства/

 овлашћеног лица у правном лицу